28. 6. 89 De Europæiske Fællesskabers Tidende Nr. C 161/ 
I 
(Meddelelser) 
RÅDET 
RÅDETS RESOLUTION 
af 19. juni 1989 
om iværksættelse af en plan for prioriterede aktioner vedrørende statistisk information: De 
Europæiske Fællesskabers statistiske program (1989-1992) 
(89/C 161/01) 
RÅDET FOR DE EUROPÆISKE FÆLLESSKABER — 
som henviser til Traktaterne om Oprettelse af De Euro­
pæiske Fællesskaber, 
som henviser til udkast til resolution, forelagt af 
Kommissionen, 
som henviser til udtalelse fra Europa-Parlamentet ('), og 
som tager følgende i betragtning: 
Fællesskabets politik kan i vidt omfang kun gennemføres, 
styres og vurderes, hivs der er adgang til relevante statis­
tiske oplysninger, og hvis disse er tilstrækkeligt pålide­
lige; 
opfyldelsen af De Europæiske Fællesskabers målsæt­
ninger og især oprettelsen af det indre marked som 
fastsat i Den Europæiske Fælles Akt gør det nødvendigt 
at iværksætte et globalt og samlet program inden for 
statistisk information; Kommissionen har nærmere 
beskrevet en række målsætninger, som er meddelt Rådet 
den 29. april 1988; 
De Europæiske Fællesskabers statistiske program 
(1989-1992), i det følgende benævnt »det statistiske 
program«, vil yderligere fremme udviklingen af 
EF-standarder på statistikområdet og gøre det muligt at 
forbedre strømmen af sammenlignelige statistiske oplys­
ninger til gavn for Fællesskabets politik; 
gennemførelsen af det statistiske program vil kræve, at 
der træffes afgørelser om prioritering af de foreslåede 
nye udviklinger, og at der foretages en ny vurdering af 
det nuværende statistiske arbejde på baggrund af Fælles-
(') Udtalelse afgivet den 26. maj 1989 (endnu ikke offent­
liggjort i EFT). skabets behov uden dermed at gribe ind i Fællesskabets 
allerede opnåede resultater; 
det vil være nødvendigt at forsøge at begrænse arbejds­
byrden mest muligt i forbindelse med indsamling af data 
hos virksomhederne og husholdningerne, samtidig med 
at kvaliteten af den indsamlede information sikres; 
for at lette gennemførelsen af det statistiske program bør 
der fortsat være et snævert samarbejde mellem medlems­
staterne og Kommissionen, bl. a. med konferencen af 
medlemsstaternes chefstatistikere og de statistiske sektor­
udvalg som mellemled samt ved nedsættelse af et udvalg 
for det statistiske program, som skal have til opgave at 
bistå Kommissionen ved gennemførelen af det nugæl­
dende program, ved forberedelsen af kommende 
programmer og ved udførelsen af de opgaver, som 
pålægges Kommissionen ved Rådets retsakter på statistik­
området; 
med henblik på muligheden for at sammenligne informa­
tion om Fællesskabet med information om Fællesskabets 
vigtigste økonomiske samarbejdspartnere er det nødven­
digt at forbedre sammenligneligheden af statistikkerne på 
verdensplan og deltage aktivt i det arbejde, der foregår i 
andre internationale organisationer; 
ved gennemførelsen af det statistiske program bør 
opmærksomheden specielt rettes mod de udgifter, som 
enhver statistisk undersøgelse i forbindelse med 
programmet vil medføre såvel for de nationale admini­
strationer som for de erhvervsdrivende; 
de fællesskabsaktioner, der skal iværksættes til gennem­
førelse af det statistiske program, skal finansieres ved 
hjælp af de bevillinger, der er fastsat i de finansielle 
overslag for 1988-1992 (under afsnittet: Andre 
politikker) i aftalen mellem institutionerne 
af 29. juni 1988 — 
Nr. C 161/2 De Europæiske Fællesskabers Tidende 28. 6. 89 
FINDER, at det statistiske program udgør en global og 
sammenhængende ramme, der gør det muligt at opfylde 
Fællesskabets behov for statistisk information, og som 
sikrer en indbyrdes tilnærmelse af metoderne og et fælles 
grundlag for begreber, definitioner og standarder, 
samtidig med at der tages hensyn til hvert enkelt statis­
tisk systems særkende; 
BEMÆRKER SIG målsætningerne og retningslinjerne for 
det statistiske program, således som de er anført i 
bilaget; 
BEMÆRKER SIG finansieringsbestemmelserne for det 
statistiske program, således som de er fastsat i bilaget; TAGER TIL EFTERRETNING, at det pålægges Udvalget 
for De Europæiske Fællesskabers Statistiske Program, 
nedsat ved afgørelse 89/ . ./EØF, at spille en central 
rolle ved gennemførelsen af det statistiske program 
1989-1992 og ved forberedelsen af kommende statistiske 
programmer; 
OPFORDRER de forskellige instanser i medlemsstaterne 
til i samarbejde med Kommissionen af træffe de nødven­
dige foranstaltninger for at tage hensyn til det statistiske 
program i de nationale programmer og for at gennem­
føre programmet, og 
ANMODER Kommissionen om inden juni 1993 at fore­
lægge det en endelig rapport om gennemførelsen af det 
statistiske program. 
28. 6. 89 De Europæiske Fællesskabers Tidende Nr. C 161/3 
BILAG 
De Europæiske Fællesskabers statistiske program (1989-1992) 
I. Målsætninger 
Det statistiske program har til formål: 
1) at fremskynde udviklingen af den statistiske infrastruktur, som er nødvendig for, at det indre 
marked kan fungere tilfredsstillende 
2) at udvide fællesskabsstatistikkernes dækningsfelt til at omfatte nye områder for en politisk indsats i 
offentlighedens interesse 
3) at gøre det muligt at vurdere Fællesskabets politikker og at opnå en effektiv forvaltning at de hertil 
afsatte budgetmidler ved at fremskaffe pålidelige og ajourførte oplysninger på de nødvendige 
geografiske niveauer 
4) at fremme vedtagelsen af europæiske statistiske standarder 
5) at opbygge et integreret europæisk system på grundlag af de nationale systemer 
6) at bidrage til udviklingen af et fælles statistisk sprog til fremme af de statistiske videnskaber, med 
henblik på at øge kendskabet til de demografiske, økonomiske og sociale forhold i samtlige 
medlemsstater. 
II. Principper 
Det statistiske program bygger på følgende principper, der har til formål at styrke samarbejdet mellem 
Fællesskabet (EUROSTAT) og medlemsstaterne (de nationale statistiske kontorer): 
1) hvert enkelt statistisk systems særkende tages i betragtning ved definitionen og iværksættelsen af 
Fællesskabets statistiske arbejder 
2) statistiske arbejder, der er af interesse for Fællesskabet, modtager i den udstrækning, det er muligt, 
støtte fra Fællesskabet 
3) de mindst udbyggede landes statistiske systemer modtager i en udstrækning, det er muligt, teknisk 
støtte fra Kommissionen og de stærkest udbyggede lande 
4) anmodninger om statistikker, der af Kommissionens tjenestegrene stiles til medlemsstaternes statis­
tiske kontorer, koordineres af EUROSTAT, inden de fremsendes til de nationale statistiske 
kontorer 
5) udviklingen i efterspørgslen efter statistiske oplysninger vedrørende enkeltpersoners og virksomhe­
ders aktiviteter sammenkædes med bestræbelser for at mindske eller begrænse den byrde, som 
besvarelsen indebærer. 
III. Prioritering 
Det statistiske program omfatter en række sektorprogrammer med det formål at: 
— konsolidere de allerede opnåede resultater (løbende arbejder) 
— udarbejde data efter mere effektive metoder (omstrukturerede projekter) 
— skabe ny information (nye projekter) 
Det statistiske program dækker perioden 1989-1992 og afvikles derefter i henhold til en planlægning 
over flerårige perioder, der udarbejdes inden for rammerne af de samrådsprocedurer, som Kommis­
sionen iværksætter. 
Arbejdet vedrørende de allerede opnåede resultater bør fortsættes samtidig med, at der foretages peri­
odiske undersøgelser af deres relevans og nytte. Dette kan indebære, at tidligere virksomhed, der ikke 
længere er af interesse eller ikke længere har et gunstigt cost/benefit-forhold, må fastfryses eller 
indstilles. De omstrukturerede og nye projekter skal enten fuldføres i løbet af perioden 1989-1992 eller 
forberedes i henseende til metodologi og gennemførlighed og derefter gradvis gennemføres inden for 
frister, der fastsættes under hensyntagen til deres nytte og de disponible midler. 
A. Med henblik på at gennemføre målene i Den Europæiske Fælles Akt bør der iværksættes sektorpro­
grammer med følgende formål: 
Nr. C 161/4 De Europæiske Fællesskabers Tidende 28. 6. 89 
a) at vurdere pålideligheden og sammenligneligheden af de af medlemsstaterne indførte regnskabs­
systemer og at træffe afgørelse om de forbedringer, der er nødvendige for beregningen af BNI 
som supplerende grundlag for finansieringen af fællesskabsbudgettet 
b) at skabe et nyt system til indsamling af statistikkerne over samhandelen inden for Fællesskabet 
til erstatning af det hidtidige system, der vil forsvinde som følge af afskaffelsen af de indre 
grænser og grænsekontrollen, således at der kan opretholdes et informationsniveau på højde 
med de nuværende statistikker 
c) at udarbejde tilstrækkeligt pålidelige og hurtigt disponible oplysninger, der gør det muligt at 
træffe afgørelser i forbindelse med forvaltningen af den fælles landbrugspolitik, at følge disse 
afgørelser op og at vurdere dem 
d) at forbedre kvaliteten og disponibiliteten af de statistiske indikatorer, som anvendes til at defi­
nere og måle virkningerne af de af strukturfondene finansierede politikker og programmer. 
B) Der skal på kort sigt ske fremskridt til forbedring af de statistiske informationer på følgende 
områder: 
a) handelen med tjenesteydelser, hvor statistikker er uundværlige under de internationale handels­
forhandlinger, i hvilke Fællesskabet deltager 
b) industri- og tjenesteydelsesvirksomhederne (herunder turisme), med henblik på gennemsigtighed 
og opfølgning af forandringerne på det indre marked samt forberedelse, opfølgning og vurde­
ring af fællesskabsprogrammerne i denne sektor samtidig med, at der udvikles hurtigere og mere 
moderne instrumenter til indsamling og anvendelse af informationerne, således at den byrde, der 
hviler på virksomhederne, lettes 
c) de vigtigste monetære og finansielle variabler med henblik på at styrke det europæiske monetære 
system og anvendelsen af ecuen 
d) miljøspørgsmål, til gennemførelse af de målsætninger, som er opstillet i Den Europæiske Fælles 
Akt: 
e) den europæiske sociale integration, men henblik på at producere statistiske oplysninger, som 
kan lette de programmer, hvormed det tilsigtes at forbedre borgernes leve- og arbejdsvilkår. 
C. Endvidere bør der efter forberedelse for så vidt angår metodologien og gennemførligheden ske 
gradvis gennemførelse af de sektorbestemte statistikprogrammer, som skal supplere de foreliggende 
oplysninger til støtte for de prioriterede politikker inden for de sektorer, der er omfattet af det 
statistiske program. 
D. I øvrigt bør Kommissionen: 
a) støtte og udbygge den statistiske infrastruktur i de medlemsstater, hvor fremskyndelsen af inte­
grationsprocessen forårsager særlige vanskeligheder 
b) etablere redskaber, som gør det muligt for private og offentlige økonomiske enheder at få 
adgang til den herved fremskaffede statistiske information som et middel til mere effektiv 
styring af deres aktiviteter med brug af moderne teknologi 
c) fremme udviklingen af de statiske systemer i tredjelande som et led i den af Fællesskabet førte 
udviklingspolitik 
d) udvikle et program for udveksling af relevante og pålidelige statistiske oplysninger med de 
øvrige europæiske lande, herunder statshandelslandene, og disse landes mellemstatslige organi­
sationer. 
IV. Områder 
Til opnåelse af de i del I omhandlede målsætninger skal det statistiske program, som vil blive iværksat i 
samarbejde med de nationale statistiske kontorer og de øvrige kompetente instanser i medlemsstaterne, 
tilvejebringe de oplysninger, der er nødvendige til gennemførelsen af fællesskabspolitikkerne, navnlig: 
1. Den Europæiske Fælles Akt 
1.1. Det indre marked 
1.2. Den økonomiske og monetære union 
Socialpolitik 
Økonomisk og social samhørighed 
Forskning og teknologisk udvikling 
Miljø 
28. 6. 89 De Europæiske Fællesskabers Tidende Nr. C 161/5 
2. De øvrige fællesskabspolitikker 
2.1. Landbrug 
2.2. Fiskeri 
2.3. Industri 
2.4. Energi 
2.5. Transport, turisme og andre tjenesteydelser 
2.6. Eksterne forbindelser 
2.7. Udviklingssamarbejde 
3. Fællesskabets funktion 
3.1. Egne indtægter 
3.2. Informationspolitik 
4. Institutionernes funktion 
4.1. Infrastruktur 
4.2. Personaleadministration. 
Det statistiske program omfatter en række sektorprogrammer inden for følgende områder: 
— økonomiske og finansielle regnskaber, priser 
— statistikker over den internationale handel og tredjelande 
— virksomhedsstatistik 
— social- og regionalstatistik 
— landbrugs-, fiskeri- og miljøstatistik 
— statistisk databehandling og distribution. 
V. Organisation 
Det statistiske program omfatter aktioner, der er omfattet af eksisterende akter og procedurer. For at 
nå de i del I omhandlede målsætninger er det nødvendigt at vedtage nye akter og procedurer. I denne 
forbindelse skal Kommissionen tage de nødvendige initiativer, bistået af Udvalget for De Europæiske 
Fællesskabers Statistiske Program, dog med forbehold af de beføjelser, der er tillagt udvalg, som alle­
rede eksisterer på tidspunktet for vedtagelsen af denne resolution. 
For at fremskynde og forenkle beslutningsprocedurerne vil der for de nye statistiske arbejder, som skal 
iværksættes, i den udstrækning, det er muligt, af Rådet blive udstedt retsakter, hvorved Kommissionen, 
bistået af Udvalget for Det Statistiske Program, tillægges passende gennemførelsesbeføjelser, i henhold 
til nærmere retningslinjer, der fastlægges i overensstemmelse med afgørelse 87/373/EØF ('). 
VI. Finansiering 
De aktioner, der skal iværksættes til gennemførelse af det statistiske program, vil på fællesskabsplan 
blive finansieret ved bevillinger under kapitel 76 i De Europæiske Fællesskabers almindelige budget. I 
denne forbindelse vil Fællesskabet om nødvendigt støtte de aktioner, der gennemføres i medlemssta­
terne, når det drejer sig om fremskaffelse af de statistiske informationer, som er nødvendige til iværk­
sættelse, opfølgning og vurdering af Fællesskabets politikker. 
De årlige beløb fastsættes ved den årlige budgetbehandling. 
(') EFT nr. L 197 af 18. 7. 1987, s. 33.